Eurovision Song Contest 1986

31. Eurovision Song ContestDatum 3. Mee 1986Stad Bergen (Norwegen)Gebai GrieghallenGewënner Sandra Kim (Belsch)Zuel vu Länner 20Nei Participatiounen IslandModeratiounÅse KlevelandInterval Act Steinar Ofsdal a Sissel KyrkjebøOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.
Den 31. Eurovision Song Contest war den 3. Mee 1986 an Norwegen. Dat Joer gouf d'Eurovisioun an de Grieghallen zu Bergen organiséiert. Presentatrice war d'Åse Kleveland, déi och als Sängerin scho fir Norwegen 1966 derbäi war.

Am Ganzen hunn 20 Länner matgemaach. Als neit Land ass Island derbäikomm. Island hat schonn e puer Joer laang gefrot fir kënne matzemaachen, mä se hu misse waarde bis eng Satelitteverbindung bestanen huet. Malta, Monaco, Griicheland an Italie waren net derbäi.

Eng Sängerin war scho virdrun eng Kéier derbäi, d'Elpida (Elpida Karayiannopoulou) fir Zypern 1979 (fir Griicheland).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Bergen matgedeelt ginn.

Déi éischt Plaz krut d'Vertriederin vun der Belsch, d'Sandra Kim mat 36 Punkte Virsprong virum Daniela Simons (Schwäiz). Déi drëtt Plaz krut d'Sherisse Laurence, déi fir Lëtzebuerg ugetruede war.

Fir d'Belsch war et déi éischt Kéier datt se de Grand Prix gewonnen hat. D'Gewënnerin Sandra Kim war eréischt 13 Joer al, huet awer uginn, der 15 ze sinn. Dowéinst huet d'Schwäiz als zweete Recours ageluecht, allerdéngs ouni Erfolleg.

De lëtzebuergesche Bäitrag war dee 500sten dee bis dohi bei enger Eurovisioun virgedroe gi war.

 Klassement 
 Plaz  Land  Interpret  Titel  Punkten 1.  Belsch  Sandra Kim  J'aime la vie  176 2.  Schwäiz  Daniela Simons  Pas pour moi  140 3.  Lëtzebuerg  Sherisse Laurence  L'amour de ma vie  117 4.  Irland  Luv Bug  You can count on me  96 5.  Schweden  Lasse Holm a Monica Törnell  E’ de’ det här du kallar kärlek?  78 6.  Dänemark  Lise Haavik an Trax  Du er fuld af løgn  77 7.  Groussbritannien  Ryder  Runner in the Night  72 8.  Däitschland  Ingrid Peters  Über die Brücke geh'n  62 9.  Tierkei  Klips ve Onlar  Halley  53 10.  Spuenien  Cadillac  Valentino  51 11.  Jugoslawien  Doris Dragović  Željo moja  49 12.  Norwegen  Ketil Stokkan  Romeo  44 13.  Holland  Frizzle Sizzle  Alles heeft ritme  40 14.  Portugal  Dora  Não sejas mau p’ra mim  28 15.  Finnland  Kari Kuivalainen  Never the End  22 16.  Island  ICY  Gleðibankinn  19 17.  Frankräich  Cocktail Chic  Européennes  13 18.  Éisträich  Timna Brauer  Die Zeit ist einsam  12 19.  Israel  Moti Giladi a Sarai Tzuriel  Yavoh yom  7 20.  Zypern  Elpida  Tora zo  4

 Um Spaweck 

 Eurovision.tv
 Eurovision.de
 diggiloo.net

 Göteborg (Schweden) 100px Bréissel (Belsch) ESC 1985 Eurovision Song Contest ESC 1987

1986
Kategorie:Musek 1986